CELEX: 22020D0082
Language: mt
Date: 2018-03-23 00:00:00
Title: Deċiżjoni tal-Kumitat Konġunt taż-ŻEE Nru 65/2018 tat-23 ta’ Marzu 2018 li temenda l-Anness XIII (Trasport) tal-Ftehim ŻEE [2020/82]

30.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 26/62
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 65/2018
         tat-23 ta’ Marzu 2018
         li temenda l-Anness XIII (Trasport) tal-Ftehim ŻEE [2020/82]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2016/480 tal-1 ta’ April 2016 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq u li jħassar ir-Regolament (UE) Nru 1213/2010 (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2017/1440 tat-8 ta’ Awwissu 2017 li jemenda r-Regolament ta’ Implimentazzjoni (UE) 2016/480 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq (2) irid jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament ta’ Implimentazzjoni (UE) Nru 2016/480 iħassar, b’effett mit-30 ta’ Jannar 2019, ir-Regolament tal-Kummissjoni (UE) Nru 1213/2010 (3), li huwa inkorporat fil-Ftehim ŻEE u li konsegwentement irid jitħassar skont il-Ftehim ŻEE b’effett mit-30 ta’ Jannar 2019.
                  
               
                     (4)
                  
                  
                     Għalhekk, l-Anness tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XIII tal-Ftehim ŻEE għandu jiġi emendat kif ġej:
            
                        1.
                     
                     
                        Dan li ġej jiddaħħal wara l-punt 19ac (ir-Regolament tal-Kummissjoni (UE) Nru 2016/403):
                        
                                    “19ad.
                                 
                                 
                                    
                                       32016 R 0480: Ir-Regolament ta’ Implimentazzjoni tal-Kummissjoni (UE) 2016/480 tal-1 ta’ April 2016 li jistabbilixxi regoli komuni li jikkonċernaw l-interkonnessjoni tar-reġistri elettroniċi nazzjonali tal-impriżi tat-trasport bit-triq u li jħassar ir-Regolament (UE) Nru 1213/2010 (ĠU L 87, 2.4.2016, p. 4), kif emendat bi:
                                    
                                                —
                                             
                                             
                                                
                                                   32017 D 1440: Ir-Regolament ta’ Implimentazzjoni tal-Kummissjoni (UE) 2017/1440 tat-8 ta’ Awwissu 2017 (ĠU L 206, 9.8.2017, p. 3).”
                                             
                                          
                              
                  
                        2.
                     
                     
                        It-test tal-punt 19ab (ir-Regolament tal-Kummissjoni (UE) Nru 1213/2010) għandu jitħassar b’effett mit-30 ta’ Jannar 2019.
                     
                  
         
            Artikolu 2
            It-testi tar-Regolamenti ta’ Implimentazzjoni (UE) 2016/480 u (UE) 2017/1440 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-24 ta’ Marzu 2018, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-23 ta’ Marzu 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 87, 2.4.2016, p. 4.
         
            (2)  ĠU L 206, 9.8.2017, p. 3.
         
            (3)  ĠU L 335, 18.12.2010, p. 21.
         
            (*1)  Ma huwa indikat l-ebda rekwiżit kostituzzjonali.